ธกส.ฟันธงปีใหม่สินค้าเกษตรดีขึ้น
ธ.ก.ส.คาดราคาสินค้าเกษตรขยับขึ้นยกแผง ทั้งข้าว ยางพารา ปาล์ม อานิสงส์นโยบายกระตุ้นของภาครัฐ
2 ม.ค. 2561

ธ.ก.ส.คาดราคาสินค้าเกษตรขยับขึ้นยกแผง ทั้งข้าว ยางพารา ปาล์ม อานิสงส์นโยบายกระตุ้นของภาครัฐนายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ศูนย์วิจัย ธ.ก.ส. คาดการณ์สถานการณ์ราคาสินค้าเกษตรมีแนวโน้มปรับตัวสูงขึ้นต้อนรับปีใหม่ 2561 ได้แก่ ข้าวเปลือกเจ้า 5% คาดว่าจะเพิ่มขึ้นจากเดือนก่อน 1.52-4.87% ราคาอยู่ที่ 8,440-8,719 บาท/ตัน ข้าวเปลือกหอมมะลิ เพิ่มขึ้น 2.30-3.85% ราคาอยู่ที่ 12,470-12,658 บาท/ตัน และข้าวเปลือกเหนียวเมล็ดยาว เพิ่มขึ้น 1.20-4.32 % ราคาอยู่ที่ 9,515-9,810 บาท/ตัน เนื่องจากยังมีความต้องการของตลาดต่างประเทศและมาตรการโครงการสินเชื่อชะลอการขายข้าวเปลือกของรัฐบาลนอกจากนี้ ยางพาราราคาเพิ่มขึ้น 1-6.30% อยู่ที่ 42.32-44.54 บาท/กก. มันสำปะหลังคาดว่าจะเพิ่มขึ้น 2.20-4.97% อยู่ที่ 1.85-1.90 บาท/กก. ปาล์มน้ำมันราคาจะเพิ่มขึ้น 3.57-21.42% อยู่ที่ 2.90-3.40 บาท/กก. ส่วนน้ำตาลทรายดิบมีราคาลดลง 0.50-2%  เนื่องจากแรงขายของกลุ่มกองทุนและนักเก็งกำไร